Shampiyona y'umupira w'amaguru mu bagore y'icyiciro cya mbere izatangira nyuma y'imikino Nyafurika y'abakina muri shampiyona y'ibihugu byabo (CHAN) izabera mu Rwanda tariki ya 16 Mutarama kugera kuri 7 Gashyantare 2016.
Aya makuru aremezwa na Rwemarika Felicité, ushinzwe siporo y'abagore muri FERWAFA.
Shampiyona y'igihugu y'abagore yagombaga gutangira mu cyumweru kibanza cyo muri Mutarama 2016, ariko ikaba yigijwe inyuma.
Rwemarika atangaza ko FERWAFA ihugiye mu kureba ibijyanye no gutegura imikino ya CHAN ari nayo mpamvu shampiyona y'abagore yahinduriwe amatariki.
Ni ku nshuro ya 4 CHAN izaba ibaye, amakipe akaba yaramaze kumenya amatsinda aherereyemo.
Ikipey'igihugu, Amavubi iri mu itsinda A rigizwe na Ivory Coast, Morocco ndetse na Gabon.